Samandráttur: Línuskip: Tað eru 5 línuskip við Ísland, fýra eru á ísfiskaveiðu, meðan tað fimta frystur umborð. Vit rokna við at trýggjir landa í vikuni, meðan tann fjórði landar ikki fyrr enn í aðru viku. Skipini hava ein blanding av toski, hýsu, brosmu og longu. Eitt línuskip er á Íslandrygginum, men ivasamt er um hann landar í vikuni. Trý eru undir Føroyum og koma tey at landa miðskeiðis og síðst í vikuni. Tey hava mest tosk, hýsu og svartkalva. Eitt frystilínuskip er við eysturgrønland og eitt er undir Føroyum. Útróður. Streymurin harðnar út á vikuna, men veðri verður gott, so tí rokna vit við nakað av útróði, serliga fyrst í vikuni. Bátarnir fáa mest av toski og hýsu og eitt sløg av hvítingi. Djúpvatnstrolarar: Ein er við eysturgrønland og fiskar svartkalva. Hann frystur umborð. Trýggjir fiska svartkalva undir Føroyum. Tveir landa mánadagin, meðan tann triðji landar neyvan í vikuni. Teir fáa eisini nakað av kongafiski. Partrolarar: Partrolarnir landa sum vikan líður, onkur pør fáa nakað av fiski. Teir fáa lítið av hvítum fiski fyri tíðina. Trý pør eru á gulllaksaveiðu. Trolbátar: Ein er vesturi á íslandsrygginum og fiskar tosk. Ein er á landleiðini og landar mánadagin. Hann fær ein blanding av toski, reyðsprøku, tungu og havtasku. Restin liggur við bryggju, men helst fer onkur út um vikuskiftið.